
注讘讜讚讛 讝专讛 讻讗 注"讗 - 驻讬专讜砖 砖讟讬讬谞讝诇抓

诪砖讻讬专讬谉 诇讛诐 讘转讬诐 讗讘诇 诇讗 砖讚讜转, 讜讘讞讜爪讛 诇讗专抓 诪讜讻专讬谉 诇讛诐 讘转讬诐 讜诪砖讻讬专讬谉 砖讚讜转, 讚讘专讬 专' 诪讗讬专. 专' 讬讜住讬 讗讜诪专: 讘讗专抓 讬砖专讗诇 诪砖讻讬专讬谉 诇讛诐 讘转讬诐 讗讘诇 诇讗 砖讚讜转, 讜讘住讜专讬讗 诪讜讻专讬谉 讘转讬诐 讜诪砖讻讬专讬谉 砖讚讜转, 讜讘讞讜爪讛 诇讗专抓 诪讜讻专讬谉 讗诇讜 讜讗诇讜.


讜诪讜住讬驻讬诐: 讗祝 讘诪拽讜诐 砖讗诪专讜 砖诪讜转专 诇讛砖讻讬专, 诇讗 诇讘讬转 讚讬专讛 讗诪专讜, 诪驻谞讬 砖讛讜讗 (讛讙讜讬) 诪讻谞讬住 诇转讜讻讜 注讘讜讚讛 讝专讛, 讜讛讚讘专 讗住讜专, 砖谞讗诪专: "诇讗 转讘讬讗 转讜注讘讛 讗诇 讘讬转讱" (讚讘专讬诐 讝, 讻讜), 讜讛专讬 讘讬转讜 砖诇 讬砖专讗诇 讛讜讗. 讜注讜讚 讗诪专讜 讘注谞讬谉 讚讜诪讛, 讜讘讻诇 诪拽讜诐 诇讗 讬砖讻讬专 诇讜 讗转 讛诪专讞抓, 诪驻谞讬 砖讛讜讗 谞拽专讗 注诇 砖诪讜 砖诇 讛诪砖讻讬专, 讜讛专讜讗讬诐 住讘讜专讬诐 砖讛讜讗 注爪诪讜 诪砖转诪砖 讘讜 讘砖讘转.


讗 讙诪专讗 讜诪讘专专讬诐 讗转 诪砖谞转谞讜: 诪讗讬 [诪讛] 讟注诐 谞拽讟讛 讛诪砖谞讛 讘诇砖讜谉 "讗讬谉 爪专讬讱 诇讜诪专 砖讚讜转"? 诪讚讜注 讚讬谉 砖讚讜转 讘专讜专 讬讜转专 诪讚讬谉 讘转讬诐? 讗讬诇讬诪讗 [讗诐 转讗诪专] 诪砖讜诐 讚讗讬转 [砖讬砖] 讘讛 讘砖讚讛 专讙讬诇 转专转讬 [砖谞讬 讚讘专讬诐]: 讞讚讗 [讗讞转], 砖讛讜讗 谞讜转谉 诇讛诐 讞谞讬讬转 拽专拽注; 讜讞讚讗, 讚拽讗 诪驻拽注 诇讛 [讜讗讞转, 砖讛讜讗 诪驻拽讬注 讗讜转讛] 讗转 讛拽专拽注 诪诪注砖专;


讗讬 讛讻讬 [讗诐 讻讱], 讘转讬诐 谞诪讬 讗讬讻讗 转专转讬 [讙诐 讻谉 讬砖 砖谞讬讬诐]: 讞讚讗 [讗讞转], 讞谞讬讬转 拽专拽注; 讜讞讚讗, 讚拽讗 诪驻拽注 诇讛 [讜讗讞转, 砖讛讜讗 诪驻拽讬注 讗讜转讛] 诪诪讝讜讝讛! 讗诪专 专讘 诪砖专砖讬讗: 诪讝讜讝讛 讞讜讘转 讛讚专 讘讘讬转 讛讜讗, 讜讗讬谞讛 讞讜讘转 讛讘讬转 诇注爪诪讜, 讜诇讻谉 讘讘讬转 砖讗讬谉 讬砖专讗诇 讚专 讘讜 诪诪讬诇讗 讗讬谉 砖讬讬讻转 诪爪讜转 诪讝讜讝讛, 讜讗讬谉 讛砖讻专转 讛讘讬转 诇讙讜讬 诪驻拽讬注转讜 诪诪爪讜转 诪讝讜讝讛.


注讜讚 砖谞讬谞讜: 讘住讜专讬讗 诪砖讻讬专讬谉 讘转讬诐 讜讻讜', 讜砖讜讗诇讬诐: 诪讗讬 砖谞讗 [诪讛 砖讜谞讛] 诪讻讬专讛 砖诇讗 讬诪讻讜专 讘转讬诐 砖诐? 讙讝讬专讛 诪砖讜诐 诪讻讬专讛 砖诇 讘转讬诐 讘讗专抓 讬砖专讗诇; 讗讬 讛讻讬 [讗诐 讻讱], 诪砖讻讬专讜转 谞诪讬 [讙诐 讻谉] 谞讙讝讜专, 砖诇讗 讬砖讻讬专讜 诇讛诐 讘转讬诐 讘住讜专讬讗, 诪讞砖砖 讛砖讻专转 讘转讬诐 讘讗专抓 讬砖专讗诇! 讜诪砖讬讘讬诐: 讛砖讻专转 讘转讬诐 讘讗专抓 讬砖专讗诇 讛讬讗 讙讜驻讛 [注爪诪讛] 讗讬谞讛 讗诇讗 讙讝专讛 砖诪讗 讬讘讜讗 诇诪讻讜专, 讜讗谞谉 谞讬拽讜诐 [讜讗谞讜 谞注诪讜讚] 讜谞讬讙讝讜专 讙讝专讛 诇讙讝专讛, 砖讬讛讗 讻谉 讙诐 讘住讜专讬讗?


 讜诪拽砖讬诐:  讜讛讗 [讜讛专讬] 砖讻讬专讜转 砖讚讛 砖讘住讜专讬讗, 砖讙诐 讛讬讗 讙讝专讛 诇讙讝专讛 讛讬讗, 砖讛专讬 砖讻讬专讜转 砖讚讛 讙诐 讘讗专抓 讬砖专讗诇 讛讬讗 专拽 讙讝讬专讛, 讜谞诪爪讗 砖讬砖 驻讛 讙讝讬专讛 诇讙讝讬专讛, 讜讘讻诇 讝讗转 拽讗 讙讝专讬谞谉 [讗谞讜 讙讜讝专讬诐]! 讜诪砖讬讘讬诐: 诇讚注转 专' 诪讗讬专 讬砖 诇讛讘讬谉 讗讞专转 讗转 注爪诐 讗讬住讜专 诪讻讬专转 讘转讬诐 讜砖讚讜转 讘住讜专讬讗, 讛转诐 [砖诐] 讘住讜专讬讗 诇讗讜 [诇讗] 讙讝专讛 讛讜讗 诪砖讜诐 讗专抓 讬砖专讗诇, 讗诇讗 讗讬住讜专 诇注爪诪讜, 拽住讘专 [住讘讜专 讛讜讗] 专' 诪讗讬专: 讻讬讘讜砖 讬讞讬讚 砖诪讬讛 [砖诪讜 谞拽专讗, 谞讞砖讘] 讻讬讘讜砖, 砖讻讗砖专 讻讘砖 讚讜讚 讛诪诇讱 讗转 住讜专讬讛 鈥� 注诇 讬讚讬 讻讬讘讜砖讜 讝讛 谞转拽讚砖讛 讘拽讚讜砖转 讗专抓 讬砖专讗诇, 讜诇讻谉


砖讚讛 讚讗讬转 讘讬讛 转专转讬 [砖讬砖 讘讜 砖谞讬 谞讬诪讜拽讬诐] 诇讗讬住讜专, 诪砖讜诐 "诇讗 转讞谞诐" 讜诪砖讜诐 讛驻拽注转 诪注砖专 鈥� 讙讝专讜 讘讬讛 专讘谞谉 [讘讜 讞讻诪讬诐] 讙诐 砖讻讬专讜转, 讻诪讜 讗专抓 讬砖专讗诇. 讘转讬诐 讚诇讬转 讘讛讜 转专转讬 [砖讗讬谉 讘讛诐 砖谞讬 谞讬诪讜拽讬诐] 鈥� 诇讗 讙讝专讜 讘讛讜 专讘谞谉 [讘讛诐 讞讻诪讬诐].


讜注讜讚 砖谞讬谞讜 讻讬 诇讚注转 专' 诪讗讬专 讘讞讜爪讛 诇讗专抓 诪讜讻专讬诐 诇讛诐 讘转讬诐, 讜诪砖讻讬专讬诐 诇讛诐 砖讚讜转 讗讘诇 诇讗 诪讜讻专讬诐. 讜诪住讘讬专讬诐: 砖讚讛 讚讗讬转 讘讬讛 转专转讬 [砖讬砖 讘讜 砖谞讬 讟注诪讬诐 诇讗讬住讜专] 讘讗专抓 讬砖专讗诇 鈥� 讙讝专讜 讘讛讜 专讘谞谉 [讘讛诐 讞讻诪讬诐] 砖诇讗 诇诪讻讜专 讗祝 讘讞讜爪讛 诇讗专抓, 讘转讬诐 讚诇讬转 讘讛讜 转专转讬 [砖讗讬谉 讘讛诐 砖谞讬 谞讬诪讜拽讬诐] 鈥� 诇讗 讙讝专讜 讘讛讜 专讘谞谉 [讘讛诐 讞讻诪讬诐] 砖诇讗 诇诪讻讜专.


 讜注讜讚 砖谞讬谞讜 讘诪砖谞讛, 专' 讬讜住讬 讗讜诪专: 讘讗专抓 讬砖专讗诇 诪砖讻讬专讬谉 诇讛诐 讘转讬诐 讗讘诇 诇讗 砖讚讜转. 讜诪住讘讬专讬诐: 诪讗讬 讟注诪讗 [诪讛 讛讟注诐]? 砖讚讜转 讚讗讬转 讘讛讜 转专转讬 [砖讬砖 讘讛诐 砖谞讬 谞讬诪讜拽讬诐] 鈥� 讙讝专讜 讘讛讜 专讘谞谉 [讘讛诐 讞讻诪讬诐] 砖诇讗 诇讛砖讻讬专, 讘转讬诐 讚诇讬转 讘讛讜 转专转讬 [砖讗讬谉 讘讛诐 砖谞讬 谞讬诪讜拽讬诐] 鈥� 诇讗 讙讝专讜 讘讛讜 专讘谞谉 [讘讛诐 讞讻诪讬诐].


讜注讜讚 砖谞讬谞讜 讻讬 诇砖讬讟转讜 砖诇 专' 讬讜住讬, 讜讘住讜专讬讗 诪讜讻专讬谉 讘转讬诐 讜诪砖讻讬专讬诐 砖讚讜转, 讗讘诇 诇讗 诪讜讻专讬诐. 讜诪住讘讬专讬诐: 诪讗讬 讟注诪讗 [诪讛 讛讟注诐]? 拽住讘专 [住讘讜专 讛讜讗]: 讻讬讘讜砖 讬讞讬讚 诇讗 砖诪讬讛 [讗讬谉 砖诪讜] 讻讬讘讜砖, 讜诇讻谉 讗讬谉 讘讛 讗讬住讜专 "诇讗 转讞谞诐" 讜诇讗 讛驻拽注讛 诪诪注砖专, 讜砖讚讛 讚讗讬转 讘讛 转专转讬 [砖讬砖 讘讜 砖谞讬诐 讟注诪讬诐 诇讗讬住讜专] 讘讗专抓 讬砖专讗诇 鈥� 讙讝专讜 讘讛 专讘谞谉 [讞讻诪讬诐] 砖诇讗 诇诪讻讜专 讗祝 讘住讜专讬讗, 讘转讬诐 讚诇讬转 讘讛讜 转专转讬 [砖讗讬谉 讘讛诐 砖谞讬 谞讬诪讜拽讬诐] 鈥� 诇讗 讙讝专讜 讘讛讜 专讘谞谉 [讘讛诐 讞讻诪讬诐].


"讜讘讞讜爪讛 诇讗专抓 诪讜讻专讬谉 讘转讬诐 讜砖讚讜转". 诪讗讬 讟注诪讗 [诪讛 讛讟注诐]? 讻讬讜谉 讚诪专讞拽 [砖诪专讜讞拽] 讛诪拽讜诐 诪讗专抓 讬砖专讗诇, 砖砖诐 注讬拽专 讛讗讬住讜专 鈥� 诇讗 讙讝专讬谞谉 [讗讬谉 讗谞讜 讙讜讝专讬诐] 讻诇诇 讻诪讜 砖讙讝专讜 讘住讜专讬讗.


讜讘诪住拽谞转 讛讛诇讻讛 讘注谞讬讬谉 讝讛, 讗诪专 专讘 讬讛讜讚讛 讗诪专 砖诪讜讗诇: 讛诇讻讛 讻专' 讬讜住讬 砖诪讜转专 诇诪讻讜专 讘转讬诐 诇讙讜讬 讘讞讜爪讛 诇讗专抓. 讗诪专 专讘 讬讜住祝: 讜讘诇讘讚 砖诇讗 讬注砖谞讛 砖讻讜谞讛 砖诇 讙讜讬诐. 讜讻诪讛 讛讬讗 砖讻讜谞讛? 转谞讗 [砖谞讛 讛讞讻诐]: 讗讬谉 砖讻讜谞讛 驻讞讜转讛 诪砖诇砖讛 讘谞讬 讗讚诐.


讜砖讜讗诇讬诐: 讜诇讞讜砖 [讜谞讞砖讜砖] 讚诇诪讗 讗讝讬诇 讛讗讬 讬砖专讗诇 讜诪讝讘讬谉 诇讞讚 讙讜讬 [砖诪讗 讛讜诇讱 讬砖专讗诇 讝讛 讜诪讜讻专 诇讙讜讬 讗讞讚], 讜讗讝讬诇 讛讬讗讱 讜诪讝讘讬谉 诇讛 诇转专讬 [讜讛讜诇讱 讛讗讞专 讜诪讜讻专 诇砖谞讬讬诐] 讜谞诪爪讗 砖讬讛讬讜 砖诐 砖诇讜砖讛 讙讜讬诐, 讜谞注砖转讛 砖讻讜谞讛! 讗诪专 讗讘讬讬: 注诇 "诇驻谞讬 注讜专 诇讗 转转谉 诪讻砖讜诇" (讜讬拽专讗 讬讟, 讬讚) 诪驻拽讚讬谞谉 [讗谞讜 诪爪讜讜讬诐], 注诇 "诇驻谞讬" 砖诇 "诇驻谞讬" 诇讗 诪驻拽讚讬谞谉 [讗讬谉 讗谞讜 诪爪讜讜讬诐] 讻诇讜诪专, 讗谞讜 诪爪讜讜讬诐 专拽 讻讗砖专 讛诪讜讻专 讙讜专诐 诪讻砖讜诇 讘讗讜驻谉 讬砖讬专, 讗讘诇 讗诐 讝讛 讚讘专 砖谞注砖讛 讘注拽讬驻讬谉 讗讬谉 讘讜 讗讬住讜专.


讘 砖谞讬谞讜 讘诪砖谞讛 砖讗祝 讘诪拽讜诐 砖讗诪专讜 讜讛转讬专讜 诇讛砖讻讬专 诇讙讜讬, 诇讗 诇讘讬转 讚讬专讛 讗诪专讜. 讜诪注讬专讬诐: 诪讻诇诇 讚讗讬讻讗 讚讜讻转讗 讚诇讗 诪讜讙专讬 [诪讻讗谉 砖讬砖 诪拽讜诐 砖讗讬谉 诪砖讻讬专讬诐] 讚讬专讜转 讻诇诇.

